หุ้นปิดเช้าบวกแค่ 0.32 จุด
หุ้นช่วงเช้าปิดที่ระดับ 1,059.26 จุด เพิ่มขึ้น 0.32 จุด(+0.03%) มูลค่าการซื้อขาย 12,237.18 ล้านบาท
20 ม.ค. 2555

หุ้นช่วงเช้าปิดที่ระดับ 1,059.26 จุด เพิ่มขึ้น 0.32 จุด(+0.03%) มูลค่าการซื้อขาย 12,237.18 ล้านบาท
ตลาดหลักทรัพย์ปิดตลาดช่วงเช้าวันนี้ที่ระดับ 1,059.26 จุด เพิ่มขึ้น 0.32 จุด(+0.03%) มูลค่าการซื้อขาย 12,237.18 ล้านบาท  การซื้อขายหุ้นช่วงเช้าวันนี้ ดัชนีหุ้นไทยแกว่งตัวทั้งในแดนบวก-ลบ โดยแตะจุดสูงสุดของช่วงเช้าที่ 1,063.44 จุด และแตะจุดต่ำสุดของช่วงเช้าที่ระดับ 1,056.06 จุด
นายจักรกริช เจริญเมธาชัย กรรมการผู้จัดการ ฝ่ายกลยุทธ์การลงทุน บล.โกลเบล็ก กล่าวว่า ตลาดหุ้นไทยเช้านี้ได้รับแรง take profit ออกมาหลังจากที่ดัชนีฯไม่สามารถทะลุด่าน 1,060 จุด ได้ ซึ่งเป็นไปในทิศทางเดียวกับตลาดหุ้นอื่นในภูมิภาคที่มีแรงขายทำกำไรออกมาบ้างหลังจากที่ตลาดฯได้ปรับตัวขึ้นไปก่อนหน้านี้ 
ปัจจัยจากภายนอกประเทศเวลานี้ยังดีอยู่ ซึ่งเม็ดเงินยังคงไหลเข้าในตลาด Emerging Market อยู่ ส่วนเรื่องการประมูลพันธบัตรของยุโรปก็ประสบความสำเร็จ และตัวเลขเศรษฐกิจของสหรัฐฯออกมาดีขึ้น แต่ตลาดฯได้ขึ้นไปรับรู้ข่าวดีไปพอสมควรแล้ว ดังนั้น นักลงทุนจะต้องระมัดระวังการ take profit ในระยะสั้นด้วย
แนวโน้มการลงทุนในช่วงบ่ายนี้ นายจักรกริช กล่าวว่า ตลาดฯคงจะแกว่งไซด์เวย์ และมีโอกาสที่จะพักฐานได้ โดยมีแนวรับ 1,053 จุด แนวต้าน 1,065 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ INTUCH มูลค่าการซื้อขาย 894.34 ล้านบาท ปิดที่  45.50 บาท เพิ่มขึ้น  1.50 บาทSTA    มูลค่าการซื้อขาย 797.73 ล้านบาท ปิดที่  20.30 บาท เพิ่มขึ้น  0.70 บาท ADVANC มูลค่าการซื้อขาย 633.74 ล้านบาท ปิดที่ 151.00 บาท ลดลง   2.00 บาทKBANK  มูลค่าการซื้อขาย 529.44 ล้านบาท ปิดที่ 123.00 บาท เพิ่มขึ้น  2.00 บาทBBL    มูลค่าการซื้อขาย 515.51 ล้านบาท ปิดที่ 152.00 บาท ลดลง   0.50 บาท